Biržų pėsčiųjų ir dviračių tiltas

Biržų pėsčiųjų ir dviračių tiltas, dar vadinamas Vingiuotuoju tiltuApaščios vingiuotasis tiltas google.com/mapsLankytinos vietos. Vingiuotas tiltas per Apaščios upę visitbirzai.lt – turizmo ir rekreacijos objektas Biržuose, pastatytas Apaščios upės žiotyse prie Širvėnos ežero, skirtas patogesniam pėsčiųjų ir dviratininkų susisiekimui. Naujai pastatytas tiltas jungia miesto dalį prie Biržų evangelikų reformatų bažnyčios su kitoje upės pusėje esančia Latvygalos gatve.

Pagal projektinius duomenis,Pėsčiųjų ir dviračių tiltas per Apaščios upę birzai.lt 2022-03-21Biržuose statomas pėsčiųjų tiltas per Apaščios upę vz.lt 2022-03-28 daugiaatramio tilto ilgis – 84 m, plotis – 4,5 m, tame tarpe 2,5 m skirta dviračių judėjimui, 2,0 m – pėsčiųjų takui. Įvertintas aukštis, reikalingas valtims laisvai praplaukti po statiniu. Aukštis nuo vandens paviršiaus iki žemiausios tilto konstrukcijų dalies – 2 m. Tilto dangai numatytas poliuretanas su granito skaldelės užpildu. Turėklams pasirinkti lengvi tuščiaviduriai aliuminio profiliai, padengti medienos lukštu. Tradicinius apšvietimo žibintus pakeitė LED apšvietimas, įrengtas po plieniniais porankiais. Vingiuota tilto linija pasirinkta, siekiant tiltą „įrašyti“ į vingiuotų upės krantų aplinką. Turėklų su vertikaliais statiniais kuriamas ritmas tarsi kontrastuoja su gamta, tačiau jie dengti natūralios spalvos baltojo ąžuolo lukštu, primenančiu pakrantės nendrių spalvą ir vertikalumą.

Statybos parengiamieji darbai pradėti 2022 m pavasarį, atšilus orams. Apaščios upės vagoje buvo supiltas techninis smėlio pylimas, skirtas statinio pamatų įrengimui, konstrukcijų montavimui virš upės. Jau po metų statybos ėjo į pabaigą, o 2023 m. liepos 18 d. buvo rengiamasi pasirašyti objekto užbaigimo dokumentus,Nekantraujama keliauti gražuoliu tiltu siaure.lt 2023-07-20 rugpjūčio 4 d. per miesto šventę atverti tiltą lankytojams.Naujasis tiltas bus atvertas penktadienį siaure.lt 2023-08-02 Tačiau šventinėje programoje šis renginys nebuvo įtrauktas.2023 metų miesto šventės „BIRŽAI – SOSTINĖ MANO“ renginių programa birzai.lt 

Objekto užbaigimas vėlavo dėl statybos metu išaiškintų defektų šalinimo. Pastačius polinius koloninius pamatus, pradėjus montuoti metalo sijas, ekspertų pateiktose išvadose dalis virš vandens iškylančių kolonų buvo su aptrupėjusiu betonu. Buvo numatyta kolonas sustiprinti, specialiu remontiniu mišiniu apibetonuojant atramas papildomu 2,5 cm apsauginiu sluoksniu, panaudojant kolonas apglėbiančias formas.Apžiūrėjo, kaip vyksta darbai viešosiose erdvėse birzai.lt 2022-08-30Dėl statomo tilto per Apaščią polių/kolonų defektų birzai.lt 2022-08-24Ekspertai pateikė išvadą apie tilto polius siaure.lt'' 2022-11-17

 Pastabos 

 Šaltiniai 

Kategorija:Biržai
Kategorija:Lietuvos sijiniai tiltai
Kategorija:Lietuvos pėsčiųjų tiltai
Kategorija:Biržų rajono tiltai